มีเสียงหวีดที่หูเป็นมาประมาณ3วันแล้วค่ะไม่มีอาการปวดหูหรืออย่างไรเลยจะเป็นแค่ช่วงเวลาประมาณ4-5ทุ่มจะเป็นแค่ครั้งเดียวเกิดจากอะไรคะ
สวัสดีค่ะ งาน,อาการมีเสียงในหู (tinnitus) หรือคืออาการหูอื้อ หมายถึง อาการมีเสียงดังในหู หรือมีการได้ยินลดลง หรือรู้สึกเหมือนมีอะไรอุดหูอยู่ โดยอาการที่มีเสียงดังในหู อาจเป็นเสียงแหลม วี๊ดๆ คล้ายมีแมลงบินในหู หรือเสียงหึ่งๆ หรือเสียงตุบๆ ตามจังหวะชีพจร เสียงที่เกิดขึ้นอาจเป็นเพียงชั่วคราวหรือเป็นอย่างต่อเนื่องและอาจเกิดขึ้นเพียงข้างเดียวหรือพร้อมกันทั้ง 2 ข้างก็ได้หากเสียงในหูที่เป็นอยู่ เป็นเสียงแบบหวีดๆ หรือ วิ๊งๆ หรือเสียงหึ่งๆ คล้ายแมลง จะมีสาเหตุได้หลายอย่างเช่น มีขี้หูมากเกินไป มีสิ่งแปลกปลอมในหูโรคน้ำในหูไม่เท่ากัน เป็นหวัด หูชั้นกลางอักเสบ การติดเชื้อซิฟิลิสหรือไวรัสที่ทำให้หูชั้นในอักเสบ ประสาทหูเสื่อมในผู้สูงอายุหรือจากการฟังเสียงดังบ่อยๆ การใช้ยาบางชนิดที่มีผลข้างเคียงต่อประสาทหู เช่น ยาต้านมาลาเรียคลอโรควิน ยาปฏิชีวะนะอิริโทรไมซิน ยาเคมีบำบัดรักษามะเร็งบางชนิด เป็นต้น นอกจากนี้อาจเกิดขึ้นหลังจากการดื่มแอลกอฮอล์ กาแฟ หรือสูบบุหรี่ รวมถึงการมีสาเหตุมาจากการมีความเครียด วิตกกังวล อารมณ์ซึมเศร้า หรือเกิดจากนอนไม่หลับก็ได้ส่วนเสียงลักษณะอื่นๆ เช่น หากได้ยินเสียงตุบๆ อาจเกิดจากมีเนื้องอกในช่องหู หรือหากได้ยินเสียงภายในร่างกายชัดกว่าปกติ เช่น เสียงกลืนอาหาร หรือเสียงลมหายใจอย่างที่เป็นอยู่ อาจเกิดจากโรคภูมิแพ้ โรคมะเร็งหลังโพรงจมูกได้ เป็นต้นในเบื้องต้น ควรงดการดื่มชา กาแฟและแอลกฮออล์ นอนหลับพักผ่อนให้เพียงพอ ไม่เครียด เป็นต้น หากอาการหูอื้อยังคงเป็นต่อเนื่อง หรือเป็นมากจนรบกวนการใช้ชีวิตประจำวัน หรือมีอาการอื่นๆ ร่วม เช่น เวียนหัวบ้านหมุน ปวดหู มีหนองไหลจากหู เป็นต้น ก็ควรไปพบแพทย์เฉพาะทางหู-คอ-จมูกเพื่อรักษาค่ะ